ধামরাই পৌরসভার পাঠানটোলা মহল্লার মোজাফফর হোসেনের ছেলে আলামিন হোসেন পাশের কুমড়াইল এলাকার এক দরিদ্র পরিবারের মেয়ে ষষ্ঠ শ্রেণির ছাত্রীর সঙ্গে প্রেমের অভিনয় করে আসছিল। গত সোমবার বিকেলে ওই ছাত্রীকে আলামিন পাঠানটোলা এলাকার আবদুল হাকিম ভূঁইয়ার বাড়ির তৃতীয় তলার ছাদে ডেকে নিয়ে যায়। এরপর প্রেমিক আলামিন ও তার তিন বন্ধু ওই বাড়ির মালিকের পালক ছেলে ইমরান হোসেন মুন, নিলয় ও পাপ্পু ছাদের চিলেকোঠায় ওই ছাত্রীকে রাতভর ধর্ষণ করে ভোরে পালিয়ে যায়। পরে মঙ্গলবার দুপুরে ওই ধর্ষিতার বাবা বাদী হয়ে চারজনকে আসামি করে ধামরাই থানায় মামলা করেন।